מידע לקראת יום פגישות ליבואנים עם נספחי דרום-מזרח אסיה 
באסיה מתגוררים למעלה מ-4.7 מיליארד בני אדם, מה שהופך אותה ליבשת המאוכלסת ביותר על פני כדור הארץ, עם כשני שלישים מאוכלוסיית העולם. אסיה נחשבת גם כאזור הכלכלי הגדול בעולם, המהווה כ-40% מהתפוקה העולמית וצפויה להיות אחראית ל-70% מהצמיחה הכלכלית הגלובלית שלאחר המגפה, על פי דו"ח 2023 של קרן המטבע הבינלאומית.
בעשורים האחרונים אסיה חוותה פריחה טכנולוגית אדירה, תאוצת גלובליזציה ותרבות עסקית ואף במישור הפוליטי - כלכלות המדינות הפכו יציבות יחסית, בניגוד ליציבותן של אירופה, אמריקה הלטינית והמזרח התיכון. לפי התחזיות לשנת 2024, אסיה צפויה להיות האזור בעל הצמיחה הגבוהה ביותר בעולם, הן ליצוא (5.1%) והן לייבוא (5.8%).
מנהלים רבים מרחבי העולם מובילים מדיניות של גיוון בסיסי האספקה של החברות שלהם - על רקע מתיחות הסחר המתמשכת בין ארה"ב לסין, הן על ידי יצירת שרשראות אספקה מקבילות, והן על ידי התרחבות לשווקים ניטרליים יותר מבחינה פוליטית. מכיוון שחברות אלו מחפשות יעדי ייצור חלופיים בעלי סיכון נמוך יותר, מדינות כמו הפיליפינים, הודו, מלזיה, וייטנאם ותאילנד ממשיכות ליהנות מאסטרטגיה זו. 
מגמה נוספת אשר גורמת להגדלת הביקוש בסחר עם שווקי אסיה הינה יחסי ישראל – טורקיה, אשר מאז תחילת המלחמה הפכו מתוחים מאוד, עד כדי הכרזתו של ארדואן על איסור יצוא לישראל של 54 קטגוריות-מוצרים, רובם הגדול לענף הבניין והתעשייה. אך הצהרתו הבאה מתחילת חדש מאי שאסרה כל סחר עם ישראל (חרף ה"הקלות" שבאו לאחר מכן), מגבילה מאוד את יכולתם של יבואנים מקומיים להציג לשוק הישראלי המוני מוצרים במחירים זולים יחסית, החל ממוצרי חשמל לבית, רכיבים אלקטרוניים, ריהוט, ביגוד וטקסטיל ועוד.
זאת בעוד אסיה מציעה שוק גדל ואטרקטיבי בכל סביבה ידידותית מאוד לעסקים, במיוחד עבור משקיעים זרים ויכולת לגוון את מקורות המוצרים בין מספר מדינות והמוני יצרנים וספקים.
כלכלות אסייתיות בולטות:
[bookmark: _Hlk167187595]כלכלות אסייתיות רבות כמו כלכלת וייטנאם חווה צמיחה עקבית כבר כמה שנים, מה שהופך אותה ליעד אטרקטיבי עבור משקיעים זרים, עם תמריצים אטרקטיביים, הקלות מס ורגולציה יעילה למשקיעים. בו-זמנית, בבואה להתחרות עם סין נוכח הרצון של יבואנים וסוחרים מכל העולם לגוון את מקורות האספקה שלהם, וייטנאם העלתה את תפוקת הייצור שלה רבות מאז ובמהלך הקורונה וכעת קוצרת את הפירות. מיקומה בצומת דרכים של נתיבי סחר גלובליים, עוזרים לה להציע גישה שאין כמותה לשווקי מפתח באסיה, אירופה ואמריקה. 
תאילנד הממוקמת אסטרטגית בלב דרום מזרח אסיה, מספקת שפע של הזדמנויות למשקיעים זרים. מאז המשבר הפיננסי באסיה של 1997, תאילנד חזרה ככלכלה תוססת ומגוונת יותר, ועמידה יחסית - על רקע נוף גלובלי משתנה ללא הרף. כלכלת תאילנד מאופיינת בצמיחה מתמדת, יצוא חזק ושוק צרכנים מקומי תוסס. כמו כן, לתאילנד יש משאבי טבע בשפע וכוח עבודה מיומן וחסכוני העוזר למשוך משקיעים זרים ומאפשר להם לשגשג ולפתח תעשיה בתאילנד. המדינה נותנת תמיכה מיוחדת לחברות ופעילויות המקדמות חדשנות וטכנולוגיה. בדצמבר 2019, מועצת ההשקעות של תאילנד (BOI) גם פרסמה תמריצים חדשים כדי למשוך השקעות במסדרון הכלכלי המזרחי של המדינה    .(EEC)
כלכלה בולטת נוספת הינה הפיליפינים שסיימה את 2023 בהיותם הכלכלה הצומחת המהירה ברחבי דרום מזרח אסיה. מלבד מיקומה הקרוב יותר מאלו הקודמות לשווקים המפותחים של מזרח אסיה, גם היא מספקת גישה לשווקים אזוריים ולנתיבי סחר רבים. המדינה מהווה שוק גדול עם אוכלוסייה של למעלה מ-100 מיליון איש, היא בעלת משאבי טבע בשפע, מדיניות ממשלתית תומכת בעידוד השקעות זרות, וכוח עבודה מיומן הדובר אנגלית. עובדות אלו הופכות את הפיליפינים לייעד אטרקטיבי לעסקים רבים ברחבי העולם.

